Biržų rajono savivaldybės Jurgio Bielinio viešoji biblioteka

Biržų rajono savivaldybės Jurgio Bielinio viešoji biblioteka – pagrindinė Biržų rajono savivaldybės biblioteka. Įsikūrusi Biržuose, J. Radvilos g. 3, Biržų pilies pastate.

Istorija 

1924 m. Biržų inteligentams kilo mintis įsteigti Biržuose viešąją biblioteką. Ji buvo įkurta 1930 m. vasario 1 d. Biržuose kaip Valstybės centrinio knygyno Biržų skyrius. 1933 m. knygynas turėjo 4000 tomų spaudinių. 1936 m. Valstybės centralinio knygyno Biržų skyrius pavadintas viešąja biblioteka. II pasaulinio karo metais ir pokariu viešoji biblioteka kurį laiką neveikė, iš fondų pašalinta ir sunaikinta daug knygų. 1950 m. viešoji biblioteka tapo rajonine biblioteka. 1959 m. išleista bibliotekos istorijos knygelė. 1977 m. centralizavus Biržų rajono bibliotekų tinklą, rajoninė biblioteka pavadinta centrine biblioteka. 1987 m. biblioteka perkelta į naujai atstatytus Biržų tvirtovės rūmus.

1995 m. centrinė biblioteka vėl pavadinta viešąja biblioteka. 2010 m. bibliotekai suteiktas žymaus kraštiečio knygnešio Jurgio Bielinio vardas, išleista viešosios bibliotekos istorija „Knygnešio žemės biblioteka“. 2011 m. visose rajono bibliotekose įrengta viešojo interneto prieiga. 2020 m. Panaikinti Anciškių, Anglininkų, Pučiakalnės, Ramongalių, Rinkuškių, Šukionių kaimo padaliniai (filialai).Biržų, Vabalninko, Nemunėlio Radviliškio ir Juostaviečių maršrutais savo veiklą pradėjo mobilioji biblioteka.

Įsteigtas naujas padalinys – Jono ir Adolfo Mekų palikimo studijų centras. Pirmą kartą tarptautinėje Vilniaus knygų mugėje Viešoji biblioteka turėjo savo stendą ir LRT salėje surengė „Semeniškių idilių“ audioknygos pristatymą. Pirmą kartą Viešoji biblioteka su savo stendu dalyvavo Biržų miesto šventėje.

Viešojoje bibliotekoje apsilankė Lietuvos Respublikos prezidentas Gitanas Nausėda su pirmąja šalies ponia Diana Nausėdiene. Pradėti organizuoti virtualūs renginiai. 

2021 m. Įdiegta modernizuota LIBIS sistema. Nominacijos „Ad astra“ medaliu įvertinta ir apdovanota Biržų rajono savivaldybės Jurgio Bielinio viešosios bibliotekos Jono ir Adolfo Mekų palikimo studijų centro struktūrinio padalinio vyr. bibliotekininkė Indra Drevinskaitė.

Padaliniai 

Bibliotekoje 2022 m. vasarį buvo 20 padalinių.

2004 m. Biržų rajono savivaldybės Tarybos sprendimu uždaryti Būginių, Geidžiūnų, Gulbinų, Kilučių, Klausučių, Mieliūnų, Smilgių ir Suosto kaimo filialai. Vėliau uždaryti Drąseikių, Tamošiūnų II padaliniai. 2020 m. panaikinti Ančiškių, Anglininkų, Pučiakalnės, Ramongalių, Rinkuškių, Šukionių kaimo padaliniai.

Šaltiniai

Nuorodos 
 Bibliotekos svetainė

Biržai
Biržų rajono savivaldybė
Lietuvos savivaldybių bibliotekos